**EHDOTUS VALTIONEUVOSTON ASETUKSEKSI VESIENHOIDON JÄRJESTÄMISESTÄ ANNETUN VALTIONEUVOSTON ASETUKSEN LIITTEEN 6 MUUTTAMISESTA**

**YLEISPERUSTELUT**

* 1. **Nykytila**

Vesienhoidon ja merenhoidon kansallinen sääntely perustuu EU:n direktiiveihin, joista keskeisimpiä ovat Euroopan parlamentin ja neuvoston direktiivi (2000/60/EY) yhteisön vesipolitiikan puitteista (*vesipuitedirektiivi)*, Euroopan parlamentin ja neuvoston direktiivi (2008/56/EY) yhteisön meriympäristöpolitiikan puitteista (*meristrategiadirektiivi)* sekä Euroopan parlamentin ja neuvoston direktiivi (2006/118/EY) pohjaveden suojelusta pilaantumiselta ja huononemiselta (*pohjavesidirektiivi*), jota on muutettu Komission direktiivillä (2014/80/EU).

Vesienhoidon ja merenhoidon suunnittelu perustuu vesienhoidon ja merenhoidon järjestämisestä annettuun lakiin (1299/2004, VMJL) ja sen nojalla annettuihin valtioneuvoston asetuksiin. Ympäristöministeriö ja maa- ja metsätalousministeriö ohjaavat ja seuraavat toimialoillaan lain täytäntöönpanoa.

**Valtioneuvoston asetus vesienhoidon järjestämisestä**

Valtioneuvoston asetus vesienhoidon järjestämisestä (1040/2006) on annettu VMJL:n nojalla. Asetuksella pannaan osaltaan täytäntöön vesipuitedirektiivin säännöksiä. Asetuksella säädetään keskeisesti vesienhoitosuunnitelmien sisältöön vaikuttavista säännöksistä.

Asetuksen liitteen 6 kohdassa a) luetellaan vesienhoidon perustoimenpiteitä koskeva lainsäädäntö. Asetuksen liitteen 6 kohdassa b) luetellaan vesienhoidon täydentävät toimenpiteet.

* 1. **Tavoitteet**

Päivitetään vesienhoidon järjestämisestä annetun valtioneuvoston asetuksen liitteen 6 kohdassa a) lueteltu lainsäädäntö ajantasaiseksi.

* 1. **Keskeiset ehdotukset ja säädösperusta**

Keskeinen ehdotus on päivittäävesienhoidon järjestämisestä annetun valtioneuvoston asetuksen liitteen 6 kohtaa a) edellä jaksossa 1.2 kuvatulla tavalla.

Liitteen 6 kohdassa a) luetellaan vesienhoidon perustoimenpiteitä koskeva lainsäädäntö. Liitteessä luetelluilla laeilla on Suomessa pantu täytäntöön yhteisön lainsäädäntöä seuraavasti:

* liitteen 6 kohdalla a pannaan osaltaan täytäntöön vesipuitedirektiivin 11artiklan 3 kohtaa ja liitteitä VI ja VII.

Liitteen 6 kohtaa b) ei ehdoteta muutettavaksi.

* liitteen 6 kohdalla b pannaan täytäntöön osaltaan vesipuitedirektiiviin 11 artiklan 4 kohtaa ja liitteitä VI ja VII.

Säädösperustan valtioneuvoston asetuksen muuttamiselle muodostavat VMJL 10.2 § ja 20.2 §. VMJL 10.2 §:n mukaan valtioneuvoston asetuksella voidaan lisäksi säätää tarkemmin 1 momentissa tarkoitettuja asioita vastaavista seikoista, jos se on tarpeen yhteisön vesipolitiikan puitteista annetun vesipuitedirektiivin täytäntöön panemiseksi. VMJL 20.2 §:ssä säädetään siitä, että valtioneuvoston asetuksella voidaan tarkemmin säätää vesienhoitosuunnitelmassa ja toimenpideohjelmassa esitettävien ympäristötavoitteiden asettamisesta sekä suunnitelmassa ja ohjelmassa esitettävistä tiedoista.

* 1. **Esityksen vaikutukset**

Liitteen päivityksellä ei ole hallinnollisia vaikutuksia vesienhoitoon. Esitysehdotus selventää nykyistä oikeustilaa ajantasaistamalla vesienhoidon perustoimenpiteitä koskevan säädöslistan.

* 1. **Asian valmistelu**

*Perusvalmistelu*

Valtioneuvoston asetuksen muutosehdotus on valmisteltu ympäristöministeriössä virkatyönä.

*Lausunnot*

Valtioneuvoston asetuksen muutosehdotus ja siihen liittyvä perustelumuistio ovat olleet lausunnolla X.9.2020 – X.X.2020 verkkopalvelussa www.lausuntopalvelu.fi. Lausuntoa pyydettiin XX taholta. Hankkeen asiakirjat ovat saatavilla ministeriön internetsivuilla tunnuksella YM043:00/2020.

Saadut lausunnot ovat lausuntopalvelu.fi –palvelussa [Linkki xxx].

[Lausuntotiivistelmä on julkaistu hankkeen asiakirjoissa YM043:00/2020.] Lausunnon antoivat [täydentyy]. Lausunnoissa esitettiin seuraavaa [täydentyy]:

*Jatkovalmistelu*

Lausuntojen ja jatkovalmistelun pohjalta [täydentyy] xxx.

* 1. **Voimaantulo**

Valtioneuvoston asetuksen muutosehdotus on tarkoitettu tulemaan voimaan XX.X.2020.

**YKSITYISKOHTAISET PERUSTELUT**

*Liite 6 kohta a).* Liitteen kohdassa a) luetellaan perustoimenpiteitä koskeva ajantasainen lainsäädäntö. Näillä säädöksillä pannaan osaltaan täytäntöön vesipuitedirektiiviä.

*Liite 6 kohta b).* Liitteen kohdassa b) ei ehdoteta muutoksia.